Vidurių užkietėjimas

Vidurių užkietėjimas arba obstipacija () – žarnų motorinės funkcijos sutrikimas, kai žarnyno turinys užsilaiko storosiose žarnose, dėl to iš formuojamų išmatų įsiurbiama pernelyg daug vandens. Masės konsistencija sutirštėja, dėl ko tuštinimasis labai pasunkėja.

Užkietėjimas būna spazminis ir atoninis.
 Spazminis užkietėjimas – sukelia toksinai, psichoegeniniai ir refleksogeniniai faktoriai ir kt. Dėl to kyla lokalūs žarnų dalių spazmai ir užsilaiko žarnų turinys.
 Atoninis užkietėjimas – sukelia veiksniai, slopinantys žarnų tonusą ir peristaltiką. Sutrikus nervinei bei humoralinei reguliacijai, gali pasireikšti sudirgusios žarnos sindromas. Veikiant neigiamiems emociniams dirgikliams, skauda pilvą, viduriai tai sukietėja, tai suminkštėja.

 Priežastys 
Vidurių užkietėjimą sukelia daugelis priežasčių. Tarp dažnų priežasčių – lėtas išmatų judėjimas gaubtinėje žarnoje, dirgliosios žarnos sindromas ir dubens dugno sutrikimai. Su vidurių užkietėjimu siejami hipotiroidizmas, diabetas, Parkinsono liga, celiakija, neceliakinis jautrumas gliutenui, vitamino B12 trūkumas, storosios žarnos vėžys, divertikulitas bei uždegiminė žarnyno liga.

Su vidurių užkietėjimu siejami kai kurie medikamentai, kaip antai opioidai, kai kurie antacidiniai vaistai, kalcio kanalų blokatoriai ir anticholinergikai. Vidurių užkietėjimas išsivysto maždaug 90 % vartojančiųjų opioidus. Didesnį susirūpinimą vidurių užkietėjimas kelia, kai krinta kūno svoris ar esant anemijai, kai išmatose yra kraujo, jei asmens giminaičiai sirgo uždegimine žarnyno liga ar storosios žarnos vėžiu, arba tuomet, kai vidurių užkietėjimas naujai pasireiškia vyresnio amžiaus žmonėms.

 Išnašos 

Kategorija:Šalinimas
Kategorija:Virškinimo sistemos ligos